Избеит сара нышәаԥшьыла ишьыхыз аԥацхақәа, аҭаацәа рхәы ахьыруаз ахәышҭаара, исаҳаит ихаакәакәараӡа ахыбра иҩахылҵыз алҩаҵә афҩы, акисиҳәа арбаӷьқәа рҿыҭбжьы, занацәа гәхьаазгаз аҳәарақәа рыҟаабжьы, амҟәыба иалхыз, калебас захьӡыз, ҳара ҳныга еиԥшыз рыҵакны ажәқәа ахьырхьоз, ркьаԥа ыргьало ауасақәа аԥыжәсыжәҳәа иҳәуа адәы иахьықәыз, аџьмақәа аҵлақәа иркыдыззалан амаҵә ахьырфоз.